b'\n_START_ARTICLE_\nHaikou\n_START_SECTION_\nZemljopisne odlike\n_START_PARAGRAPH_\nHaikou le\xc5\xbei na sjevernoj obali otoka Hainan, na u\xc5\xa1\xc4\x87u rijeke Nandu, nasuprot poluotoku Leizhou od kojeg ga razdvaja 15 km \xc5\xa1iroki Tjesnac Hainan. Sjeverni dio grada je okrug otoka Haidian, koji je odvojen od glavnog dijela Haikoua rijekom Haidian, granom Nandua. _NEWLINE_Haikou se nalazi u tropskoj zoni, s oceanskom tropskom monsunskom klimom. Prosje\xc4\x8dna temperatura u sije\xc4\x8dnju je 17,2 \xc2\xb0C, a u srpnju 28,4 \xc2\xb0C.\n_START_SECTION_\nPovijest\n_START_PARAGRAPH_\nHaikou je nastao kao luka grada Qiongshana, drevnog administrativnog centra otoka Hainana, koji se nalazi oko 5 km u unutra\xc5\xa1njosti, za dinastije Song. Grad je tada bio poznat pod imenom Haikoupu. Iako je njegov zna\xc4\x8daj kao grad po\xc4\x8deo za vrijeme dinastije Ming i nije otvoren u inozemstvu do dinastije Qing. Godine 1926. dobio je status grada pod upravom pokrajine Guangdong. Haikou se razvio tijekom Drugog kinesko-japanskog rata i japanske okupacije. Nakon rata, Haikou i Hainan ostali su pod nacionalisti\xc4\x8dkom kontrolom (Tajvan) do \xe2\x80\x9eoperacije iskrcavanja na otok Hainan\xe2\x80\x9d, kada je pala na komunisti\xc4\x8dku vlast. Godine 1988. grad je progla\xc5\xa1en glavnim gradom Hainana. Kao rezultat toga, Haikou se razvio od malog pograni\xc4\x8dnog grada do modernog grada. Danas vi\xc5\xa1e od polovice ukupne trgovine na otoku i dalje prolazi kroz njezine luke.\n_START_SECTION_\nGospodarstvo\n_START_PARAGRAPH_\nHaikou je posljednjih godina postao moderan industrijski grad, privla\xc4\x8de\xc4\x87i mnoge ljude iz drugih kineskih pokrajina. Haikou ima elektroni\xc4\x8dku industriju, tekstilnu i proizvodnju rasvjetnih tijela. Me\xc4\x91u poljoprivrednim proizvodima proizvedenim u Haikou su ri\xc5\xbea, \xc5\xa1e\xc4\x87erna trska, kikiriki i banane. Grad je bogat vodenim resursima.'